Source: https://finlex.fi/fi/laki/alkup/1950/19500359
Timestamp: 2020-05-30 12:35:21+00:00
Document Index: 16029438

Matched Legal Cases: ['§8', '§10', '§14', '§16', '§17', '§18', '§26', '§44']

Laki sotilasvammalain muuttamisesta 359/1950 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1950 › 359/1950
Annettu Helsingissä 7. päivänä heinäkuuta 1950
Eduskunnan päätöksen mukaisesti kumotaan 28 päivänä toukokuuta 1948 annetun sotilasvammalain (404/48) soveltamissäännöksen 3 momentti ja muutetaan sanotun lain 7, 9, 10, 14, 16, 17, 18, 26 ja 44 § näin kuuluviksi:
Päivärahaa annetaan, jos vahingoittunut tai sairastunut on ollut kykenemätön hoitamaan tehtäviään tai tekemään työtaan vähintään kolmena peräkkäisenä päivänä, 370 markkaa päivältä sellaisen työkyvyttömyyden alkamispäivästä siihen saakka, kunnes vamma tai sairaus on parantunut, kuitenkin enintään yhden vuoden ajalta vamman syntymisestä tai sairauden ilmaantumisesta lukien.
Elinkoron täysi määrä on 75,000 markkaa vuodessa, ja siitä annetaan vahingoittuneen tai sairastuneen työkyvyttömyysasteen osoittama osa.
1) sille, joka ruumiinvamman tai sairauden johdosta on joutunut niin avuttomaan tilaan, ettei hän voi tulla toimeen ilman toisen apua, enintään 320 markkaa päivältä, niin kauan kuin avuttomuustilan voidaan otaksua kestävän, ei kuitenkaan siltä ajalta, jona hänelle annetaan hoitoa sairaalassa tai muussa laitoksessa;
2) sille, jonka tekojäsen tai muu apuneuvo aiheuttaa pitovaatteiden erityistä kulumista, enintään 12,000 markkaa vuodessa; sekä
3) sokealle, jolla on koulutettu opaskoira, 60 markkaa päivältä.
1) leskelle, jolla on tai on ollut lapsi, 45,000 markkaa sekä muulle leskelle 15,000 markkaa, kunnes hän on täyttänyt kuusikymmentä vuotta, minkä jälkeen eläkkeen vuotuismäärä on 45,000 markkaa;
2) lapselle 27,000 markkaa ja täysorvolle sen lisäksi 27,000 markkaa;
3) vanhemmille, molempien vanhempien eläessä, 18,600 markkaa kummallekin ja muuten 27,000 markkaa; sekä
4) muulle omaiselle 12,000 markkaa.
Lisähuoltoeläkkeen määrä on enintään maksettavan huoltoeläkkeen suuruinen. Leskelle, jolle suoritetaan huoltoeläkettä ainoastaan 15,000 markkaa, voidaan kuitenkin painavien syitten sitä vaatiessa myöntää lisähuoltoeläkettä enintään 45,000 markkaa.
Edellä 14 §:n 1 momentissa tarkoitetun kuolemantapauksen johdosta suoritetaan hautausapuna 25,000 markkaa vainajan kuolinpesälle, jos sen varoista on suoritettu hautauskustannukset tai jos hautausta vainajan ruumiin katoamisen vuoksi ei ole voitu toimittaa. Muussa tapauksessa suoritetaan hautausapua sille, joka on pitänyt huolta hautaamisesta, siitä aiheutuneiden kustannusten määrä, ei kuitenkaan enempää, kuin kuolinpesälle saadaan suorittaa.
Elinkoron saajalle, jonka työkyvyttömyysaste on vähintään kolmekymmentä sadalta, voidaan hakemuksesta antaa määräajaksi täydennyskorko. Täydennyskoron täysi määrä on elinkoron saajan vakinaisen asuinpalkan kalleudesta riippuen 52,200, 66,000 tai 75,000 markkaa vuodessa. Paikkakuntien kalleusluokituksen määrää sosiaaliministeriö.
Jos tämän lain säännöksiä sovellettaessa päädytään lukuun, joka ei ole kymmenellä tasan jaollinen markkaluku, on se tasoitettaan lähimmäksi kymmenellä jaolliseksi markkaluvuksi, kuitenkin niin, että tasoitettavan luvun päättyessä viiteen, sanottu luku on tasoitettava lähinnä suuremmaksi kymmenellä jaolliseksi luvuksi.
Milloin valtion viran tai toimen haltijain palkkausta tarkistetaan voimassa olevien säännösten nojalla virallisen elinkustannusindeksin muutosten johdosta, on tämän lain perusteella myönnettävien tai myönnettyjen korvauksien yleinen tarkistus suoritettava vastaavasti noudattamalla sanottuja säännöksiä valtioneuvoston antamien tarkempien ohjeiden mukaisesti.
Helsingissä 7. päivänä heinäkuuta 1950
7§8§10§14§16§17§18§26§44§